Crunchyroll

Crunchyroll on animen, mangan ja draamasarjojen katsomiseen tarkoitettu verkkosivusto ja suoratoistopalvelu. Crunchyrollissa on yli 25 000 videota, joiden toistamiseen menisi yli 15 000 tuntia. Crunchyrollin palvelimet sijaitsevat Kaliforniassa, mutta sivustolla on myös toimisto Tokiossa.http://www.crunchyroll.com/about Crunchyroll on ollut jo useiden vuosien ajan suomalaisten käytetyin palvelu animen suoratoistamiseen, koska hyvin harva muu laillinen palvelu tarjoaa samanlaista palvelua Suomen alueelle. Tekijänoikeussyistä kaikkia palvelun animesarjoja ei ole lisensoitu suomalaisten nähtäviksi, mutta siitä huolimatta suomalaisille on näkyvillä palvelussa yli 200 animesarjaa.http://www.crunchyroll.com/videos/anime Animen lisäksi sivustolta löytyy myös mangaa.http://www.crunchyroll.com/anime-news/2013/10/26/crunchyroll-to-digitally-distribute-kodansha-mangahttp://www.crunchyroll.com/comics/manga

Elokuussa 2021 Sony Picturesin omistama Funimation hankki Crunchyrollin yli miljardin dollarin hintaan. Kaupasta ilmoitettiin ensi kerran joulukuussa 2020, mutta se odotti hyväksyntää. Crunchyrollilla on yli 5 miljoonaa maksavaa tilaajaa maailmanlaajusesti ja 120 miljoonaa rekisteröitynyttä käyttäjää yli 200:ssa maassa.
Crunchyroll on perustettu vuonna 2006.

Helmikuussa 2024 Sony ilmoitti Funimationin yhdistämisestä Crunchyrolliin.

Palvelut
Ilmaiset käyttäjät saavat katsoa videoita SD-laadulla mainoskatkojen kera.http://www.crunchyroll.com/gintama/episode-209-nothing-lasts-forever-etc-573210 Palvelusta maksaneet käyttäjät saavat katsoa videoita Full HD 1080p -laadulla, ilman mainoksia ja heillä on myös monia muita palveluita, joita ei ilmaiseksi saa. Maksaneet käyttäjät näkevät videolähetyksen yleensä noin tunnin kuluttua japanilaisesta TV-lähetyksestä.https://www.crunchyroll.com/freetrial/anime/?from=topbar Crunchyrollissa toimii palvelun oma nettikauppa, josta voi ostaa aiheisiin kuuluvia tavaroita.http://www.crunchyroll.com/store Palvelusta maksaneet käyttäjät saavat tuotteista alennusta. Näiden lisäksi palvelu tarjoaa muun muassa aihekohtaiset uutiset,http://www.crunchyroll.com/news käyttäjäprofiilit,http://www.crunchyroll.com/user/FatalVerse keskustelufoorumithttp://www.crunchyroll.com/forum sekä Crunchyroll Libraryn, joka on eräänlainen palvelun sisäinen versio Wikipediasta.http://www.crunchyroll.com/library Sivusto antaa myös työkalut käyttäjille muun muassa oman blogin, nettisivujen, fanisivujen, klubien ja foorumien tekoon.http://www.crunchyroll.com/groups

Yhteensopivuus
Crunchyrollia käytetään enimmäkseen tietokoneella, kuten Windowsilla, Macillä taikka Linuxilla. Pääasia on, että laitteessa toimii Adobe Flash Player. Tämän lisäksi Crunchyroll toimii myös iPadeilla, iPhoneilla, Android laitteilla, joissakin digibokseissa, PlayStation 3, PS Vita, Nintendo Switch, ja Xbox 360 -pelikonsoleissa sovelluksen kautta sekä uusimmissa televisioissa.http://www.crunchyroll.com/devices

Indiemateriaali
Sivustolla julkaistaan myös runsaasti indiemateriaalia, kuten indieanimea ja indiemangaa.http://www.crunchyroll.com/rwbyhttp://www.crunchyroll.com/comics/artistalley

Lähteet

Luokka:Animeteollisuus
Luokka:Videonlevityssivustot
Luokka:Suoratoistopalvelut